**TÁJÉKOZTATÓ**

**új belépők részére**

**Tisztelt Új Munkatársunk!**

*Köszöntjük Önt abból az alkalomból, hogy a Budapesti Corvinus Egyetem munkatársa lesz.*

Jelen levelünkkel szeretnénk segítséget nyújtani Önnek, hogy a belépési eljáráson minél egyszerűbben és gyorsabban jusson túl.

Amennyiben a leendő munkahelyi vezetőjével megállapodott az Ön által betöltendő munkakörről, havi illetményéről, munkakezdésének napjáról, akkor az *alábbi okmányokkal, igazolásokkal* szíveskedjék az Intézmény **Gazdasági Igazgatóság, Humánerőforrás Irodáját a Budapest IX. ker., Közraktár utca 4-6. VI. em. 637. szobát - felkeresni (Hétfőtől–Csütörtökig 9–11, illetve 13-15 óra között, Péntek 9–12 óra között).**

*Személyi adatok nyilvántartásához szükséges igazolványok:*

* személyi igazolvány (magyar állampolgárság esetén), útlevél vagy egyéb a személy azonosítására alkalmas igazolvány
* lakcímet igazoló hatósági igazolvány (lakcím kártya)
* TAJ kártya (Hatósági bizonyítvány)
* adóigazolvány (adóazonosító jel)
* lakossági folyószámlaszám
* 3 hónapnál nem régebbi, eredeti hatósági erkölcsi bizonyítvány (vagy a megkérést igazoló postai feladóvevény)
* amennyiben Ön külföldi állampolgár, akkor az érvényes munkavállalási engedély
* tartózkodási engedély

*Végzettséget, szakképesítést igazoló dokumentumok, szakmai önéletrajz*

* iskolai végzettséget igazoló **eredeti** bizonyítvány, oklevél (ha több van, akkor valamennyit),
* nyelvvizsgát igazoló **eredeti** bizonyítvány, (ha alkalmazásának feltétele volt, hogy legyen nyelvvizsgája, illetve ha rendelkezik nyelvvizsgával)
* tudományos fokozatot igazoló **eredeti** okirat,
* szakképzettség(ek)et igazoló **eredeti** bizonyítvány, oklevél,
* szakmai önéletrajz

F*izetési fokozat megállapításához szükséges igazolások:*

* amennyiben Ön 1992. június 30-a előtt már munkaviszonyban állt, akkor a munkakönyvet,
* munkakönyvben nem szereplő - 1992. június 30. utáni időszakra szóló - munkáltatók igazolásai a munkaviszonyról, illetve közalkalmazotti, vagy köztisztviselői jogviszonyról, *(Felhívjuk figyelmét, hogy ezek az igazolások képezik azoknak a munkaügyi számításoknak az alapját, amelyek az éves rendes szabadság és a fizetési fokozat megállapításánál szükségesek),*
* a legutolsó munkaviszonyról, közalkalmazotti, köztisztviselői jogviszonyról szóló **eredeti** munkáltatói igazolás.

*Jelen naptári évben elért keresetről, jövedelemről szóló igazolások:*

* ADÓ ADATLAP a legutolsó munkahelyen elért jövedelemről, és a levont személyi jövedelem adóelőlegről,
* munkabér igazolás az egészségbiztosítási ellátásokhoz,
* igazolvány a társadalombiztosítási szolgáltatásokról (TB kiskönyv)

*Egyéb igazolások:*

* A közalkalmazottak jogállásáról szóló törvény (1992. évi 33. tv) szerint a közalkalmazott nem létesíthet munkavégzésére irányuló további jogviszonyt, ha az a közalkalmazotti jogviszony alapján betöltött munkakörével összeférhetetlen. Az összeférhetetlenségi helyzet már a közalkalmazott kinevezésekor is jelentkezhet (de előfordulhat, hogy később a foglalkoztatás alatt áll elő ez a szituáció). A kinevezést megelőzően a kinevezendő személynek nyilatkoztatnia kell arról, hogy további munkavégzésre irányuló jogviszonnyal rendelkezik-e, illetve a vezetői munkakör esetén, hogy gazdasági társaságnál választott vezető tisztségviselő, vagy felügyelő bizottsági tagi megbízatása van-e. Az összeférhetetlenségi nyilatkozatokat (1-3.) mellékeljük és kiválasztás után - az Ön helyzetére vonatkoztatva - kérjük kitölteni.
* **munkaköri alkalmassági orvosi vélemény**
* *Pánmed Bt*

Cím: 1093 Budapest, Bakáts tér 8. mfsz.3.

Kapukód: 7

Rendelési idő: Kedd 8-12.00 óra

Csütörtök 12-16 óra

A vizsgálat elvégzéséhez a TAJ szám, szem. ig. és a mellékelt nyomtatvány szükséges.

* magánnyugdíj-pénztári tagság esetén a belépési nyilatkozat

A felsorolt okmányok és igazolások bemutatása és annak nyilvántartásba vétele után készül el az Ön közalkalmazotti kinevezése. A kinevezés tartalmának elfogadásával egyidejűleg – melyet aláírásával igazol - a Budapesti Corvinus Egyetemmel közalkalmazotti jogviszony jön létre.

Bízunk benne, hogy tájékoztatásunkkal az Ön segítségére tudtunk lenni.

**Humánerőforrás Iroda**